title: 2009/602/EK: Komisijas Lēmums ( 2009. gada 10. marts ) par nolīguma vēstuļu apmaiņas veidā parakstīšanu un noslēgšanu starp Eiropas Kopienu un Šveices Konfederāciju par dažiem tehniskiem grozījumiem I un II pielikumā Nolīgumam starp Eiropas Kopienu un Šveices Konfederāciju, kas paredz pasākumus, kuri ir līdzvērtīgi pasākumiem, kas noteikti Padomes Direktīvā 2003/48/EK par tādu ienākumu aplikšanu ar nodokļiem, kas gūti kā procentu maksājumi no uzkrājumiem, Bulgārijas Republikas un Rumānijas pievienošanās dēļ

text:
               7.8.2009

               LV

               Eiropas Savienības Oficiālais Vēstnesis

               L 205/21

         KOMISIJAS LĒMUMS
   (2009. gada 10. marts)
   par nolīguma vēstuļu apmaiņas veidā parakstīšanu un noslēgšanu starp Eiropas Kopienu un Šveices Konfederāciju par dažiem tehniskiem grozījumiem I un II pielikumā Nolīgumam starp Eiropas Kopienu un Šveices Konfederāciju, kas paredz pasākumus, kuri ir līdzvērtīgi pasākumiem, kas noteikti Padomes Direktīvā 2003/48/EK par tādu ienākumu aplikšanu ar nodokļiem, kas gūti kā procentu maksājumi no uzkrājumiem, Bulgārijas Republikas un Rumānijas pievienošanās dēļ
   (2009/602/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu un jo īpaši tā 94. pantu saistībā ar 300. pantu,
   ņemot vērā Padomes 2004. gada 2. jūnija Lēmumu 2004/911/EK par to, ka tiek parakstīts un noslēgts Nolīgums starp Eiropas Kopienu un Šveices Konfederāciju, ar kuru nodrošina pasākumus, kas ir līdzvērtīgi tiem pasākumiem, kuri noteikti Padomes Direktīvā 2003/48/EK par tādu ienākumu aplikšanu ar nodokļiem, kas gūti kā procentu maksājumi no uzkrājumiem, un tam pievienotais Saprašanās memorands (1), un jo īpaši tā 2. pantu,
   tā kā:

               (1)

               Bulgārijas un Rumānijas pievienošanās rezultātā gan I pielikumā (kompetento iestāžu saraksts), gan II pielikumā (saistītu juridisko personu saraksts) Nolīgumam starp Eiropas Kopienu un Šveices Konfederāciju, kas paredz pasākumus, kuri ir līdzvērtīgi pasākumiem, kas noteikti Padomes Direktīvā 2003/48/EK par tādu ienākumu aplikšanu ar nodokļiem, kas gūti kā procentu maksājumi no uzkrājumiem, nepieciešami tehniski grozījumi.

               (2)

               Bulgārija un Rumānija ir noteikušas atbilstīgas kompetentās iestādes, attiecīgi 2008. gada 28. janvārī un 2007. gada 17. jūlijā nosūtot Komisijas Ģenerālsekretariātam oficiālu paziņojumu. Šo informāciju Komisija sniedz Šveices iestādēm, nosūtot vienkāršu paziņojumu.

               (3)

               Saistītu juridisko personu saraksts Padomes Direktīvas 2003/48/EK (2) pielikumā tika grozīts ar Padomes Direktīvu 2006/98/EK (3), ar ko pielāgo dažas direktīvas nodokļu jomā saistībā ar Bulgārijas un Rumānijas pievienošanos. Lai nodrošinātu, ka šīs izmaiņas tiek atspoguļotas nolīgumā ar Šveici, Komisijai ir jāizmanto pilnvarotā tiesības, ko piešķīrusi Padome, un jāveic atbilstīgi grozījumi nolīguma II pielikumā, balstoties uz savstarpēju vienošanos ar Šveici,

         IR NOLĒMUSI ŠĀDI.
   1. pants
   Nolīgums vēstuļu apmaiņas veidā starp Eiropas Kopienu un Šveices Konfederāciju par dažiem tehniskiem grozījumiem I un II pielikumā Nolīgumam starp Eiropas Kopienu un Šveices Konfederāciju, kas paredz pasākumus, kuri ir līdzvērtīgi pasākumiem, kas noteikti Padomes Direktīvā 2003/48/EK par tādu ienākumu aplikšanu ar nodokļiem, kas gūti kā procentu maksājumi no uzkrājumiem, Bulgārijas Republikas un Rumānijas pievienošanās dēļ, ir apstiprināts Kopienas vārdā.
   Vēstuļu teksts ir pievienots šim lēmumam.
   2. pants
   Komisijas priekšsēdētājs ir pilnvarots iecelt personu(-as), kas būtu pilnvarota(-as) parakstīt vēstuļu apmaiņu, lai tā kļūtu saistoša Kopienai.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2009. gada 10. martā

            Komisijas vārdā –

            Komisijas loceklis

         László KOVÁCS

      (1)  OV L 385, 29.12.2004., 28. lpp.

      (2)  OV L 157, 26.6.2003., 38. lpp.

      (3)  OV L 363, 20.12.2006., 129. lpp.
   PIELIKUMS

         Nolīgums vēstuļu apmaiņas veidā starp Eiropas Kopienu un Šveices Konfederāciju par dažiem tehniskiem grozījumiem I un II pielikumā Nolīgumam starp Eiropas Kopienu un Šveices Konfederāciju, kas paredz pasākumus, kuri ir līdzvērtīgi pasākumiem, kas noteikti Padomes Direktīvā 2003/48//EK par tādu ienākumu aplikšanu ar nodokļiem, kas gūti kā procentu maksājumi no uzkrājumiem, Bulgārijas Republikas un Rumānijas pievienošanās dēļ
         God. kungs/cien. kundze!
         Mums ir tas gods atsaukties uz Nolīgumu starp Eiropas Kopienu un Šveices Konfederāciju, kas paredz pasākumus, kuri ir līdzvērtīgi pasākumiem, kas noteikti Padomes Direktīvā 2003/48/EK par tādu ienākumu aplikšanu ar nodokļiem, kas gūti kā procentu maksājumi no uzkrājumiem.
         Bulgārijas un Rumānijas pievienošanās rezultātā pielikumos Nolīgumam starp Eiropas Kopienu un Šveices Konfederāciju, kas paredz pasākumus, kuri ir līdzvērtīgi pasākumiem, kas noteikti Padomes Direktīvā 2003/48/EK par tādu ienākumu aplikšanu ar nodokļiem, kas gūti kā procentu maksājumi no uzkrājumiem, nepieciešami tehniski grozījumi, kā noteikts 21. panta 2. punktā.
         Minētā nolīguma 21. panta 2. punktā paredzēts, ka kompetento iestāžu saraksts I pielikumā var tikt papildināts, vienkārši paziņojot par to otrai līgumslēdzējai pusei; ja iestāde minēta a) apakšpunktā, tad paziņošanu veic Šveice, bet attiecībā uz citām iestādēm paziņošanu veic Kopiena.
         Es Jūs informēju Kopienas vārdā, ka Bulgārijas Republikas un Rumānijas kompetentās iestādes ir šādas:

                     —

                     Bulgārijā: Изпълнителният директор на Националната агенция за приходите vai pilnvarots pārstāvis,

                     —

                     Rumānijā: Președintele Agenției Naționale de Administrare Fiscală vai pilnvarots pārstāvis,

               un tie jāiekļauj I pielikumā attiecīgi zem burtiem aa) un ab) pēc kompetentajām iestādēm, kas minētas zem burta z).
         Turklāt 21. panta 2. punktā noteikts, ka II pielikuma saistītu juridisko personu sarakstu var papildināt, savstarpēji vienojoties.
         Tādēļ es lūdzu Jūsu atļauju grozīt II pielikumu, lai iekļautu Bulgārijas un Rumānijas saistītās juridiskās personas, ievietojot šādu tekstu:

                     —

                     starp tekstiem, kas attiecas uz Beļģiju un Spāniju: “Bulgaria Общините (pašvaldības) Социалноосигурителни фондове (sociālās nodrošināšanas fondi)” un

                     —

                     starp tekstiem, kas attiecas uz Portugāli un Slovākiju: “Romania autoritățile administrației publice locale (vietējas valsts pārvaldes iestādes)”.

               Nolīgums vēstuļu apmaiņas veidā stājas spēkā dienā, kad datēta atbildes vēstule. Šīs vēstuļu apmaiņas noteikumu piemērošanai ir atpakaļejošs spēks, sākot no 2007. gada 1. janvāra.
         God. kungs/cien. kundze, lūdzu, pieņemiet manus visdziļākās cieņas apliecinājumus.

               Eiropas Kopienas vārdā

            Robert VERRUE

         God. kungs/cien. kundze!
         Mums ir tas gods apliecināt Jūsu 2009. gada 19. maija vēstules saņemšanu, kuras saturs ir šāds:
         “God. kungs/cien. kundze!
         Mums ir tas gods atsaukties uz Nolīgumu starp Eiropas Kopienu un Šveices Konfederāciju, kas paredz pasākumus, kuri ir līdzvērtīgi pasākumiem, kas noteikti Padomes Direktīvā 2003/48/EK par tādu ienākumu aplikšanu ar nodokļiem, kas gūti kā procentu maksājumi no uzkrājumiem.
         Bulgārijas un Rumānijas pievienošanās rezultātā pielikumos Nolīgumam starp Eiropas Kopienu un Šveices Konfederāciju, kas paredz pasākumus, kuri ir līdzvērtīgi pasākumiem, kas noteikti Padomes Direktīvā 2003/48/EK par tādu ienākumu aplikšanu ar nodokļiem, kas gūti kā procentu maksājumi no uzkrājumiem, nepieciešami tehniski grozījumi, kā noteikts 21. panta 2. punktā.
         Minētā nolīguma 21. panta 2. punktā paredzēts, ka kompetento iestāžu saraksts I pielikumā var tikt papildināts, vienkārši paziņojot par to otrai līgumslēdzējai pusei; ja iestāde minēta a) apakšpunktā, tad paziņošanu veic Šveice, bet attiecībā uz citām iestādēm paziņošanu veic Kopiena.
         Es Jūs informēju Kopienas vārdā, ka Bulgārijas Republikas un Rumānijas kompetentās iestādes ir šādas:

                     —

                     Bulgārijā: Изпълнителният директор на Националната агенция за приходите vai pilnvarots pārstāvis,

                     —

                     Rumānijā: Președintele Agenției Naționale de Administrare Fiscală vai pilnvarots pārstāvis,

               un tie jāiekļauj I pielikumā attiecīgi zem burtiem aa) un ab) pēc kompetentajām iestādēm, kas minētas zem burta z).
         Turklāt 21. panta 2. punktā noteikts, ka II pielikuma saistītu juridisko personu sarakstu var papildināt, savstarpēji vienojoties.
         Tādēļ es lūdzu Jūsu atļauju grozīt II pielikumu, lai iekļautu Bulgārijas un Rumānijas saistītās juridiskās personas, ievietojot šādu tekstu:

                     —

                     starp tekstiem, kas attiecas uz Beļģiju un Spāniju: “Bulgaria Общините (pašvaldības) Социалноосигурителни фондове (sociālās nodrošināšanas fondi)” un

                     —

                     un starp tekstiem, kas attiecas uz Portugāli un Slovākiju: “Romania autoritățile administrației publice locale (vietējas valsts pārvaldes iestādes)”.

               Nolīgums vēstuļu apmaiņas veidā stājas spēkā dienā, kad datēta atbildes vēstule. Šīs vēstuļu apmaiņas noteikumu piemērošanai ir atpakaļejošs spēks, sākot no 2007. gada 1. janvāra.
         God. kungs/cien. kundze, lūdzu, pieņemiet manus visdziļākās cieņas apliecinājumus.

               Eiropas Kopienas vārdā

            Robert VERRUE”

         Es izsaku savu piekrišanu grozīt II pielikumu, kā ierosināts Jūsu vēstulē, un apliecinu, ka šis nolīgums vēstuļu apmaiņas veidā stājas spēkā dienā, kad datēta atbildes vēstule, un ka šīs vēstuļu apmaiņas noteikumu piemērošanai ir atpakaļejošs spēks, sākot no 2007. gada 1. janvāra.
         God. kungs/cien. kundze, lūdzu, pieņemiet manus visdziļākās cieņas apliecinājumus.

               Šveices Konfederācijas vārdā

               Šveices misijas Eiropas Savienībā priekšsēdētājs

            Jacques DE WATTEVILLE


title: Padomes Lēmums (2016. gada 11. aprīlis), ar ko ieceļ Darba drošības un veselības aizsardzības padomdevējas komitejas locekļus un to vietniekus no Grieķijas, Ungārijas un Zviedrijas

text:
               13.4.2016

               LV

               Eiropas Savienības Oficiālais Vēstnesis

               C 130/3

         PADOMES LĒMUMS
   (2016. gada 11. aprīlis),
   ar ko ieceļ Darba drošības un veselības aizsardzības padomdevējas komitejas locekļus un to vietniekus no Grieķijas, Ungārijas un Zviedrijas
   (2016/C 130/02)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Lēmumu (2003. gada 22. jūlijs) par Darba drošības un veselības aizsardzības padomdevējas komitejas izveidošanu (1) un jo īpaši tā 3. pantu,
   ņemot vērā kandidātu sarakstu, ko Padomei iesniegušas dalībvalstu valdības,
   tā kā:

               (1)

               Padome ar 2016. gada 24. februāra lēmumu (2) ir iecēlusi amatā Darba drošības un veselības aizsardzības padomdevējas komitejas locekļus un to vietniekus uz laikposmu no 2016. gada 29. februāra līdz 2019. gada 28. februārim.

               (2)

               Grieķijas, Ungārijas un Zviedrijas valdības ir izvirzījušas papildu kandidatūras, lai aizpildītu vairākas amata vietas,

         IR PIEŅĒMUSI ŠO LĒMUMU.
   1. pants
   Par Darba drošības un veselības aizsardzības padomdevējas komitejas locekļiem un to vietniekiem uz laikposmu, kas beidzas 2019. gada 28. februārī, ieceļ šādas personas:
   I.   VALDĪBAS PĀRSTĀVJI

               Valsts

               Loceklis

               Vietnieks

               Grieķija

                  Ioannis KONSTANTAKOPOULOS kungs

                  Aggeliki MOIROU kundze

                  Georgios GOURZOULIDIS kungs

               Zviedrija

                  Erna ZELMIN-EKENHEM kundze

                  Boel CALLERMO kundze

                  Anne-Sofie DALENG kundze

   II.   ARODBIEDRĪBU PĀRSTĀVJI

               Valsts

               Loceklis

               Vietnieks

               Grieķija

                  Ioannis ADAMAKIS kungs

                  Andreas STOIMENIDIS kungs

                  Alexandros KOMINIS kungs

               Ungārija

                  Károly GYÖRGY kungs

               Zviedrija

                  Christina JÄRNSTEDT kundze

                  Karin FRISTEDT kundze

                  Elise-Marie DONOVAN kundze

   III.   DARBA DEVĒJU PĀRSTĀVJI

               Valsts

               Loceklis

               Vietnieks

               Grieķija

                  Christos KAVALOPOULOS kungs

                  Anastasia AVLONITOU kundze

                  Antonios MEGOULIS kungs

               Ungārija

                  Ágnes BODNÁR kundze

                  Melinda GÁL PARRAGHNÉ kundze

               Zviedrija

                  Bodil MELLBLOM kundze

                  Ned CARTER kungs

                  Cecilia ANDERSSON kundze

         2. pants
   Vēl neizvirzītos locekļus un viņu aizstājējus Padome iecels vēlāk.
   3. pants
   Šis lēmums stājas spēkā tā pieņemšanas dienā.

      Luksemburgā, 2016. gada 11. aprīlī

            Padomes vārdā –

            priekšsēdētājs

         M.H.P. VAN DAM

      (1)  OV C 218, 13.9.2003., 1. lpp.

      (2)  Padomes Lēmums (2016. gada 24. februāris), ar ko ieceļ Darba drošības un veselības aizsardzības padomdevējas komitejas locekļus un locekļu vietniekus (OV C 79, 1.3.2016., 1. lpp.).


title: Padomes Lēmums 2004/843/KĀDP (2004. gada 26. jūlijs), kas attiecas uz Eiropas Savienības un Norvēģijas Karalistes nolīguma slēgšanu par drošības procedūrām klasificētas informācijas apmaiņai

text:
               9.12.2004

               LV

               Eiropas Savienības Oficiālais Vēstnesis

               L 362/28

         PADOMES LĒMUMS 2004/843/KĀDP
   (2004. gada 26. jūlijs),
   kas attiecas uz Eiropas Savienības un Norvēģijas Karalistes nolīguma slēgšanu par drošības procedūrām klasificētas informācijas apmaiņai
   EIROPAS SAVIENĪBAS PADOME,
   ņemot vērā Līgumu par Eiropas Savienību, jo īpaši tā 24. un 38. pantu,
   ņemot vērā prezidentvalsts ieteikumu,
   tā kā:

               (1)

               Padome 2003. gada 27. un 28. novembra sanāksmē nolēma pilnvarot prezidentvalsti, kam palīdzētu ģenerālsekretārs/augstais pārstāvis, saskaņā ar 24. un 38. pantu Līgumā par Eiropas Savienību sākt sarunas ar dažām trešām valstīm, lai Eiropas Savienība ar katru no tām noslēgtu nolīgumu par drošības procedūrām klasificētas informācijas apmaiņai.

               (2)

               Saņēmusi pilnvarojumu sākt sarunas, prezidentvalsts, kam palīdz ģenerālsekretārs/augstais pārstāvis, apsprieda ar Norvēģijas Karalisti Nolīgumu par drošības procedūrām klasificētas informācijas apmaiņai.

               (3)

               Minētais nolīgums ir jāapstiprina,

         IR PIEŅĒMUSI ŠO LĒMUMU.
   1. pants
   Ar šo Eiropas Savienības vārdā ir apstiprināts Eiropas Savienības un Norvēģijas Karalistes Nolīgums par drošības procedūrām klasificētas informācijas apmaiņai.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs ir pilnvarots norīkot personu, kas pilnvarota parakstīt minēto nolīgumu, lai tas būtu saistošs Eiropas Savienībai.
   3. pants
   Šis lēmums stājas spēkā tā pieņemšanas dienā.
   4. pants
   Šo lēmumu publicē Eiropas Savienības Oficiālajā Vēstnesī.

      Briselē, 2004. gada 26. jūlijā

            Padomes vārdā —

            priekšsēdētājs

         B. R. BOT

   Eiropas Savienības un Norvēģijas Karalistes
   NOLĪGUMS
   par drošības procedūrām klasificētas informācijas apmaiņai
   NORVĒĢIJAS KARALISTE,
   no vienas puses, un
   EIROPAS SAVIENĪBA,
   turpmāk “ES”, ko pārstāv Eiropas Savienības Padomes prezidentvalsts,
   no otras puses,
   še turpmāk Puses,

         IR VIENOJUŠĀS PAR TURPMĀK IZKLĀSTĪTO.
   1. pants
   Lai īstenotu mērķus visiem iespējamiem līdzekļiem stiprināt katras Puses drošību, šis nolīgums attiecas uz klasificētu jebkādas formas informāciju vai materiāliem, ko Puses nodod viena otrai vai ar ko tās savā starpā apmainās.
   2. pants
   Šajā nolīgumā klasificēta informācija ir jebkura informācija (proti, zināšanas, ko jebkādā formā var nodot citiem) vai materiāli, par ko ir noteikts, ka tiem vajadzīga aizsardzība pret neatļautu izpaušanu, un kas par tādiem ir atzīti drošības klasifikācijā (turpmāk “klasificēta informācija”).
   3. pants
   Šajā nolīgumā “ES” ir Eiropas Savienības Padome (turpmāk “Padome”), ģenerālsekretārs/augstais pārstāvis un Padomes Ģenerālsekretariāts, kā arī Eiropas Kopienu Komisija (turpmāk “Eiropas Komisija”).
   4. pants
   Katra Puse:

               a)

               sargā un glabā klasificētu informāciju, ko Puses nodod viena otrai vai ar ko tās savā starpā apmainās, un uz ko attiecas šis nolīgums;

               b)

               nodrošina to, ka klasificētā informācija, ko Puses nodod viena otrai vai ar ko tās savā starpā apmainās, un uz ko attiecas šis nolīgums, patur to drošības klasifikāciju, ko tai piešķīrusi Puse, kas to nodod. Puse, kas saņem klasificēto informāciju, to sargā un glabā saskaņā ar saviem drošības noteikumiem, kas attiecas uz informāciju vai materiāliem, kam piešķirta līdzvērtīga drošības klasifikācija, kā norādīts drošības pasākumos, kas vēl ir jāizstrādā saskaņā ar 11. un 12. pantu;

               c)

               tādu klasificētu informāciju, uz ko attiecas šis nolīgums, nelieto citiem nolūkiem, kā vien tiem, ko noteikusi tās izcelsmes iestāde un tiem, kam informācija ir nodota vai kas to saņēmuši apmaiņā;

               d)

               tādu klasificētu informāciju, uz ko attiecas šis nolīgums, neatklāj trešām personām vai kādai ES iestādei vai struktūrai, kas nav minēta 3. pantā, ja nav saņemta izcelsmes iestādes iepriekšēja piekrišana.

         5. pants
   1.   Saskaņā ar izcelsmes kontroles principu klasificētu informāciju var izpaust vai atklāt viena Puse, “informācijas sniedzēja Puse” otrai Pusei, “saņēmējai Pusei”.
   2.   Lai informāciju atklātu saņēmējiem, kas nav šā nolīguma Puses, saņēmēja Puse ar informācijas sniedzējas puses piekrišanu pieņem lēmumu par klasificētas informācijas izpaušanu vai atklāšanu saskaņā ar izcelsmes kontroles principu, kā paredzēts attiecīgās Puses drošības noteikumos.
   3.   Īstenojot 1. un 2. punktu, nav atļauta nekāda vispārēja informācijas atklāšana, ja vien Puses nav izstrādājušas procedūras un vienojušās par tām attiecībā uz dažu kategoriju informāciju, kas ir būtiska to operatīvām vajadzībām.
   6. pants
   Lai nodrošinātu to, ka klasificētai informācijai, uz ko attiecas šis nolīgums, piemēro vienādu aizsardzību, katrai Pusei un to struktūrām, kā noteikts šā nolīguma 3. pantā, ir drošības organizācija un drošības programmas, kas balstās uz tādiem pamatprincipiem un obligātiem drošības standartiem, ko īsteno Pušu drošības sistēmās, kuras vēl ir jāizstrādā saskaņā ar 11. un 12. pantu.
   7. pants
   1.   Puses nodrošina, ka visas personas, kurām oficiālo pienākumu pildīšanai ir vajadzīga piekļuve klasificētai informācijai, ko nodod vai kas saņemta apmaiņā saskaņā ar šo nolīgumu, vai kuru pienākumi vai funkcijas dod tiem šādu piekļuvi, iztur drošības pārbaudi, pirms tiem nodrošina piekļuvi šādai informācijai.
   2.   Drošības pārbaudes procedūras izstrādā tā, lai noteiktu, vai konkrētai personai var nodrošināt piekļuvi klasificētai informācijai, ņemot vērā viņas lojalitāti, uzticamību un noturību.
   8. pants
   Puses viena otrai sniedz palīdzību attiecībā uz tādas klasificētas informācijas drošību, uz kuru attiecas šis nolīgums un drošības jautājumi, kas izraisa kopīgu ieinteresētību. Iestādes rīko savstarpējas apspriedes par drošības jautājumiem un drošības pārbaudes, kā noteikts 11. pantā, lai novērtētu drošības pasākumu efektivitāti attiecīgi savas atbildības jomā, ko nosaka, ievērojot 11. un 12. pantu.
   9. pants
   1.   Šajā nolīgumā

               a)

               attiecībā uz ES:
               visu korespondenci adresē Padomei, izmantojot šādu adresi:

                              Council of the European Union

                              Chief Registry Officer

                              Rue de la Loi/Wetstraat, 175

                              B-1048 Brussels

                     Padomes galvenais reģistrators pārsūta visu korespondenci dalībvalstīm un Eiropas Komisijai saskaņā ar 2. punktu;

               b)

               attiecībā uz Norvēģijas Karalisti:
               visu korespondenci adresē Norvēģijas Karalistes Ārlietu ministrijas galvenajam reģistratoram ar Norvēģijas Pārstāvniecības Eiropas Savienībā starpniecību, izmantojot šādu adresi:

                              Mission of Norway to the European Union

                              Registry Officer

                              Rue Archimède 17

                              B-1000 Brussels

         2.   Vienas Puses sūtīto korespondenci, kas ir pieejama tikai konkrētiem kompetentiem tās ierēdņiem, struktūrām vai dienestiem, izņēmuma gadījumos operatīvu iemeslu dēļ var adresēt vai tā var būt pieejama tikai konkrētiem kompetentiem otrās Puses ierēdņiem, struktūrām vai dienestiem, kas īpaši izraudzīti par saņēmējiem, ņemot vērā viņu kompetenci un ievērojot konfidencialitātes principu. Attiecībā uz Eiropas Savienību, šo korespondenci sūta ar Padomes galvenā reģistratora starpniecību.
   10. pants
   Norvēģijas Karalistes Ārlietu ministrijas sekretārs, Padomes ģenerālsekretārs un Eiropas Komisijas ģenerālsekretārs pārrauga šā nolīguma īstenošanu.
   11. pants
   Lai īstenotu šo nolīgumu:

               1)

               Norvēģijas valsts drošības pārvalde (še turpmāk “NoNSA”), darbojoties Norvēģijas valdības vārdā un tās pakļautībā, ir atbildīga par to, lai izstrādātu drošības pasākumus tās klasificētas informācijas drošībai un aizsardzībai, ko sniedz Norvēģijas Karalistei saskaņā ar šo nolīgumu.

               2)

               Padomes Ģenerālsekretariāta Drošības birojs (še turpmāk “PĢS Drošības birojs”) Padomes ģenerālsekretāra vadībā un viņa uzdevumā, darbojoties Padomes vārdā un tās pakļautībā, ir atbildīgs par to, lai izstrādātu drošības pasākumus tās klasificētās informācijas drošībai un aizsardzībai, ko sniedz Eiropas Savienībai saskaņā ar šo nolīgumu.

               3)

               Eiropas Komisijas Drošības direktorāts, darbojoties Eiropas Komisijas uzdevumā un tās pakļautībā, ir atbildīgs par drošības pasākumu izstrādāšanu tādas klasificētas informācijas drošībai, kādu saskaņā ar šo nolīgumu nodod vai ko apmaiņā saņem Eiropas Komisijā un tās telpās.

         12. pants
   Drošības pasākumi, ko izstrādā saskaņā ar 11. pantu, attiecīgajiem trim birojiem vienojoties, nosaka savstarpējus standartus tādas klasificētas informācijas drošībai, uz kuru attiecas šis nolīgums. Attiecībā uz ES šie standarti ir jāratificē Padomes Drošības komitejai.
   13. pants
   Šā nolīguma 11. pantā paredzētās iestādes izstrādā procedūras, kas jāievēro, ja ir aizdomas vai pierādījumi, ka ir apdraudēta tās klasificētas informācijas slepenība, uz kuru attiecas šis nolīgums.
   14. pants
   Pirms ir sniegta klasificēta informācija, uz ko attiecas šis abu Pušu nolīgums, 11. pantā paredzētajām atbildīgajām drošības iestādēm ir jāvienojas par to, ka informācijas saņēmēja Puse spēj sargāt un glabāt informāciju, uz ko attiecas šis nolīgums, saderībā ar pasākumiem, kas vēl ir jāizstrādā saskaņā ar 11. un 12. pantu.
   15. pants
   Šis nolīgums nekādi neliedz Pusēm slēgt citus nolīgumus par tādas klasificētas informācijas nodošanu vai saņemšanu apmaiņā, uz ko attiecas šis nolīgums, ar nosacījumu, ka tie nav pretrunā ar šā nolīguma noteikumiem.
   16. pants
   Visas Eiropas Savienības un Norvēģijas Karalistes domstarpības, kas rodas, interpretējot vai piemērojot šo nolīgumu, atrisina abu Pušu sarunās.
   17. pants
   1.   Šis nolīgums stājas spēkā pirmā mēneša pirmajā dienā pēc tam, kad Puses viena otrai paziņojušas par to iekšējo procedūru pabeigšanu, kas vajadzīgas, lai sasniegtu šo mērķi.
   2.   Šo nolīgumu pēc jebkuras Puses lūguma var pārskatīt, lai apsvērtu, vai tajā jāveic grozījumi.
   3.   Jebkuru grozījumu šajā nolīgumā veic tikai rakstiski, abām Pusēm savstarpēji vienojoties. Tas stājas spēkā pēc 1. punktā paredzētās savstarpējās paziņošanas.
   18. pants
   Jebkura Puse var denonsēt šo nolīgumu, iesniedzot rakstisku denonsēšanas paziņojumu otrai Pusei. Tāda denonsēšana stājas spēkā sešus mēnešus pēc tam, kad otra Puse saņēmusi paziņojumu, bet neietekmē saistības, kas jau radušās saskaņā ar šo nolīgumu. Turklāt visu klasificētu informāciju, ko sniedz vai apmaina saskaņā ar šo nolīgumu, turpina aizsargāt saskaņā ar šeit izklāstītajiem noteikumiem.

      TO APLIECINOT, attiecīgi pilnvarotas personas ir parakstījušas šo nolīgumu.
      Briselē, 2004. gada 22. novembrī, divos eksemplāros angļu valodā.

            Norvēģijas Karalistes vārdā —

            Eiropas Savienības vārdā —


title: Padomes Lēmums 2005/444/KĀDP (2005. gada 13. jūnijs), ar kuru īsteno Kopējo nostāju 2004/161/KĀDP, ar ko atjauno ierobežojošus pasākumus pret Zimbabvi

text:
               16.6.2005

               LV

               Eiropas Savienības Oficiālais Vēstnesis

               L 153/37

      PADOMES LĒMUMS 2005/444/KĀDP
   (2005. gada 13. jūnijs),
   ar kuru īsteno Kopējo nostāju 2004/161/KĀDP, ar ko atjauno ierobežojošus pasākumus pret Zimbabvi
   EIROPAS SAVIENĪBAS PADOME,
   ņemot vērā Kopējo nostāju 2004/161/KĀDP (1) un jo īpaši tās 6. pantu saistībā ar Līguma par Eiropas Savienību 23. panta 2. punktu,
   tā kā:

               (1)

               Ar Kopējo nostāju 2004/161/KĀDP Padome pieņēma pasākumus, inter alia, lai nepieļautu to fizisko personu, kas iesaistītas darbībās, kuras nopietni grauj demokrātiju, cilvēktiesību ievērošanu un likuma spēku Zimbabvē, ieceļošanu vai tranzītu caur dalībvalstu teritorijām, kā arī lai iesaldētu šo personu līdzekļus un ekonomiskos resursus.

               (2)

               Padome 2005. gada 21. februārī pieņēma Kopējo nostāju 2005/146/KĀDP (2), ar kuru pagarina Kopējo nostāju 2004/161/KĀDP.

               (3)

               Pēc valdības maiņas Zimbabvē Kopējās nostājas 2004/161/KĀDP pielikumā pievienotais personu saraksts, uz kurām attiecas ierobežojošie pasākumi, būtu jāatjaunina,

         IR PIEŅĒMUSI ŠO LĒMUMU.
   1. pants
   Kopējās nostājas 2004/161/KĀDP pielikumu aizstāj ar šā lēmuma pielikumu.
   2. pants
   Šis lēmums stājas spēkā tā pieņemšanas dienā.
   3. pants
   Šo lēmumu publicē Eiropas Savienības Oficiālajā Vēstnesī.

      Luksemburgā, 2005. gada 13. jūnijā

            Padomes vārdā —

            priekšsēdētājs

         J. ASSELBORN

      (1)  OV L 50, 20.2.2004., 66. lpp.

      (2)  OV L 49, 22.2.2005., 30. lpp.

      PIELIKUMS
      4. un 5. pantā minēto personu saraksts

                  1.

                     Mugabe, Robert Gabriel

                  Prezidents, dzimis 1924. gada 21. februārī

                  2.

                     Bonyongwe, Happyton

                  Centrālās izlūkošanas organizācijas ģenerāldirektors, dzimis 1960. gada 6. novembrī

                  3.

                     Buka (pazīstams arī kā Bhuka), Flora

                  Īpašo lietu ministrs, atbildīgs par zemi un pārvietošanas programmām (bijušais Valsts ministrs viceprezidenta birojā un bijušais Valsts ministrs prezidenta birojā zemes reformas programmas jautājumos), dzimis 1968. gada 25. februārī

                  4.

                     Chapfika, David

                  Finanšu ministra vietnieks (bijušais finanšu un ekonomiskās attīstības ministrs), dzimis 1957. gada 7. aprīlī

                  5.

                     Charamba, George

                  Informācijas un publicitātes nodaļas pastāvīgais sekretārs, dzimis 1963. gada 4. aprīlī

                  6.

                     Charumbira, Fortune Zefanaya

                  Bijušais pašvaldību, valsts pasūtījuma un sabiedrības nodrošinājuma ar mājokli ministra vietnieks, dzimis 1962. gada 10. jūnijā

                  7.

                     Chigudu, Tinaye

                     Manicaland apgabala gubernators

                  8.

                     Chigwedere, Aeneas Soko

                  Izglītības, sporta un kultūras ministrs, dzimis 1939. gada 25. novembrī

                  9.

                     Chihota, Phineas

                  Rūpniecības un starptautiskās tirdzniecības ministra vietnieks

                  10.

                     Chihuri, Augustine

                  Policijas komisārs, dzimis 1953. gada 10. martā

                  11.

                     Chimbudzi, Alice

                     ZANU (PF) Politbiroja komitejas loceklis

                  12.

                     Chimutengwende, Chen

                  Sabiedrības un mijiedarbības lietu valsts ministrs (bijušais pasta un telekomunikāciju ministrs), dzimis 1943. gada 28. augustā

                  13.

                     Chinamasa, Patrick Anthony

                  Tieslietu, juridisko lietu un parlamenta lietu ministrs, dzimis 1947. gada 25. janvārī

                  14.

                     Chindori-Chininga, Edward Takaruza

                  Bijušais kalnraktuvju un ieguves rūpniecības attīstības ministrs, dzimis 1955. gada 14. martā

                  15.

                     Chipanga, Tongesai Shadreck

                  Bijušais iekšlietu ministra vietnieks, dzimis 1946. gada 10. oktobrī

                  16.

                     Chitepo, Victoria

                     ZANU (PF) Politbiroja komitejas loceklis, dzimis 1928. gada 27. martā

                  17.

                     Chiwenga, Constantine

                  Zimbabves aizsardzības spēku komandieris, ģenerālis (bijušais armijas komandieris, ģenerālleitnants), dzimis 1956. gada 25. augustā

                  18.

                     Charamba, George

                  Priekšsēdētājs, ZEC (Augstākās tiesas tiesnesis un robežstrīdu izšķiršanas komitejas priekšsēdētājs), dzimis 1953. gada 4. jūnijā

                  19.

                     Chiwewe, Willard

                     Masvingo apgabala gubernators (bijušais vecākais sekretārs, atbildīgs par īpašajām lietām prezidenta birojā), dzimis 1949. gada 19. martā

                  20.

                     Chombo, Ignatius Morgan Chininya

                  Pašvaldību, valsts pasūtījuma un sabiedrības nodrošinājuma ar mājokli ministrs, dzimis 1952. gada 1. augustā

                  21.

                     Dabengwa, Dumiso

                     ZANU (PF) Politbiroja vecākais komitejas loceklis dzimis 1939. gadā

                  22.

                     Damasane, Abigail

                  Ministra vietnieks sieviešu tiesību, dzimumtiesību un kopienu attīstības jautājumos

                  23.

                     Goche, Nicholas Tasunungurwa

                  Valsts civildienesta, nodarbinātības un sociālās labklājības ministrs (bijušais valsts ministrs prezidenta birojā valsts drošības lietās), dzimis 1946. gada 1. augustā

                  24.

                     Gombe, G

                  Vēlēšanu pārraudzības komisijas priekšsēdētājs

                  25.

                     Gula-Ndebele, Sobuza

                  Bijušais Vēlēšanu pārraudzības komisijas priekšsēdētājs

                  26.

                     Gumbo, Rugare Eleck Ngidi

                  Ekonomiskās attīstības ministrs (bijušais valsts ministrs prezidenta birojā valsts uzņēmumu lietās), dzimis 1940. gada 8. martā

                  27.

                     Hove, Richard

                     ZANU (PF) Politbiroja sekretārs ekonomikas jautājumos, dzimis 1935. gadā

                  28.

                     Hungwe, Josaya (pazīstams arī kā Josiah) Dunira

                  Bijušais Masvingo apgabala gubernators, dzimis 1935. gada 7. novembrī

                  29.

                     Jokonya, Tichaona

                  Informācijas un publicitātes ministrs, dzimis 1938. gada 27. decembrī

                  30.

                     Kangai, Kumbirai

                     ZANU (PF) Politbiroja komitejas loceklis, dzimis 1938. gada 17. februārī

                  31.

                     Karimanzira, David Ishemunyoro Godi

                     Harare apgabala gubernators un ZANU (PF) Politbiroja sekretārs finanšu jautājumos, dzimis 1947. gada 25. maijā

                  32.

                     Kasukuwere, Saviour

                  Jaunatnes attīstības un nodarbinātības veicināšanas ministra vietnieks un ZANU (PF) Politbiroja sekretāra vietnieks jaunatnes jautājumos, dzimis 1970. gada 23. oktobrī

                  33.

                     Kaukonde, Ray

                     Mashonaland East apgabala gubernators, dzimis 1963. gada 4. martā

                  34.

                     Kuruneri, Christopher Tichaona

                  Bijušais finanšu un ekonomiskās attīstības ministrs, dzimis 1949. gada 4. aprīlī NB. Patlaban atrodas apcietinājumā

                  35.

                     Langa, Andrew

                  Vides un tūrisma lietu ministra vietnieks un bijušais transporta un komunikāciju ministra vietnieks

                  36.

                     Lesabe, Thenjiwe V.

                     ZANU (PF) Politbiroja sekretārs sieviešu tiesību jautājumos, dzimis 1933. gadā

                  37.

                     Machaya, Jason (pazīstams arī kā Jaison) Max Kokerai

                  Bijušais kalnraktuvju un ieguves rūpniecības attīstības ministra vietnieks, dzimis 1952. gada 13. jūnijā

                  38.

                     Made, Joseph Mtakwese

                  Lauksaimniecības un lauku attīstības ministrs (bijušais zemes, lauksaimniecības un lauku apdzīvotības ministrs), dzimis 1954. gada 21. novembrī

                  39.

                     Madzongwe, Edna (pazīstams arī kā Edina)

                     ZANU (PF) Politbiroja sekretāra vietnieks ražošanas un nodarbinātības jautājumos, dzimis 1943. gada 11. jūlijā

                  40.

                     Mahofa, Shuvai Ben

                  Bijušais Jaunatnes attīstības, dzimumtiesību un nodarbinātības veicināšanas ministra vietnieks, dzimis 1941. gada 4. aprīlī

                  41.

                     Mahoso, Tafataona

                  Mediju informācijas komisijas priekšsēdētājs

                  42.

                     Makoni, Simbarashe

                     ZANU (PF) Politbiroja ģenerālsekretāra vietnieks ekonomikas jautājumos (bijušais finanšu ministrs), dzimis 1950. gada 22. martā

                  43.

                     Malinga, Joshua

                     ZANU (PF) Politbiroja sekretāra vietnieks invalīdu un sociāli atstumto lietās, dzimis 1944. gada 28. aprīlī

                  44.

                     Mangwana, Paul Munyaradzi

                  Valsts ministrs (bijušais civildienesta, nodarbinātības un sociālās labklājības ministrs), dzimis 1961. gada 10. augustā

                  45.

                     Manyika, Elliot Tapfumanei

                  Ministrs bez portfeļa (bijušais jaunatnes attīstības, dzimumtiesību un nodarbinātības veicināšanas ministrs) dzimis 1955. gada 30. jūlijā

                  46.

                     Manyonda, Kenneth Vhundukai

                  Bijušais rūpniecības un starptautiskās tirdzniecības ministra vietnieks, dzimis 1934. gada 10. augustā

                  47.

                     Marumahoko, Rueben

                  Iekšlietu ministra vietnieks (bijušais enerģētikas un elektroenerģijas attīstības ministra vietnieks), dzimis 1948. gada 4. aprīlī

                  48.

                     Masawi, Ephrahim Sango

                     Mashonaland Central apgabala gubernators

                  49.

                     Masuku, Angeline

                     Matabeleland South apgabala gubernators (ZANU (PF) Politbiroja sekretārs invalīdu un sociāli atstumto lietās), dzimis 1936. gada 14. oktobrī

                  50.

                     Mathema, Cain

                     Bulawayo apgabala gubernators

                  51.

                     Mathuthu, Thokozile

                     Matabeleland North apgabala gubernators un ZANU (PF) Politbiroja sekretāra vietnieks transporta un sociālās labklājības jautājumos

                  52.

                     Matiza, Joel Biggie

                  Lauku apbūves un sociālo ērtību ministra vietnieks, dzimis 1960. gada 17. augustā

                  53.

                     Matonga, Brighton

                  Informācijas un publicitātes ministra vietnieks, dzimis 1969. gadā

                  54.

                     Matshalaga, Obert

                  Ārlietu ministra vietnieks

                  55.

                     Midzi, Amos Bernard (Mugenva)

                  Kalnraktuvju un ieguves rūpniecības attīstības ministrs (bijušais enerģētikas un elektroenerģijas attīstības ministrs), dzimis 1952. gada 4. jūlijā

                  56.

                     Mnangagwa, Emmerson Dambudzo

                  Lauku apbūves un sociālo ērtību ministrs (bijušais parlamenta priekšsēdētājs), dzimis 1946. gada 15. septembrī

                  57.

                     Mohadi, Kembo Campbell Dugishi

                  Iekšlietu ministrs (bijušais pašvaldību, valsts pasūtījuma un sabiedrības nodrošinājuma ar mājokli ministra vietnieks), dzimis 1949. gada 15. novembrī

                  58.

                     Moyo, Jonathan

                  Bijušais informācijas un publicitātes valsts ministrs prezidenta birojā, dzimis 1957. gada 12. janvārī

                  59.

                     Moyo, July Gabarari

                  Bijušais enerģētikas un elektroenerģijas attīstības ministrs (bijušais civildienesta, nodarbinātības un sociālās labklājības ministrs), dzimis 1950. gada 7. maijā

                  60.

                     Moyo, Simon Khaya

                     ZANU (PF) Politbiroja sekretāra vietnieks juridiskos jautājumos, dzimis 1945. gadā. NB. Vēstnieks Dienvidāfrikā

                  61.

                     Mpofu, Obert Moses

                  Rūpniecības un starptautiskās tirdzniecības ministrs (bijušais Matabeleland North apgabala gubernators (ZANU (PF) Politbiroja sekretāra vietnieks valsts drošības lietās), dzimis 1951. gada 12. oktobrī

                  62.

                     Msika, Joseph W.

                  Viceprezidents, dzimis 1923. gada 6. decembrī

                  63.

                     Msipa, Cephas George

                     Midlands apgabala gubernators, dzimis 1931. gada 7. jūlijā

                  64.

                     Muchena, Olivia Nyembesi (pazīstams arī kā Nyembezi)

                  Zinātnes un tehnoloģijas valsts ministrs prezidenta birojā (bijušais valsts ministrs viceprezidenta Msika birojā), dzimis 1946. gada 18. augustā

                  65.

                     Muchinguri, Oppah Chamu Zvipange

                  Ministrs sieviešu tiesību, dzimumtiesību un kopienu attīstības jautājumos, ZANU (PF) Politbiroja sekretārs dzimumtiesību un kultūras jautājumos, dzimis 1958. gada 14. decembrī

                  66.

                     Mudede, Tobaiwa (Tonneth)

                  Tiesas ģenerālsekretārs, dzimis 1942. gada 22. decembrī

                  67.

                     Mudenge, Isack Stanilaus Gorerazvo

                  Augstākās un terciārās izglītības ministrs (bijušais ārlietu ministrs), dzimis 1941. gada 17. decembrī

                  68.

                     Mugabe, Grace

                     Robert Gabriel Mugabe sieva, dzimusi 1965. gada 23. jūlijā

                  69.

                     Mugabe, Sabina

                     ZANU (PF) Politbiroja vecākais komitejas loceklis, dzimis 1934. gada 14. oktobrī

                  70.

                     Muguti, Edwin

                  Veselības un bērnu labklājības ministra vietnieks, dzimis 1965. gadā

                  71.

                     Mujuru, Joyce Teurai Ropa

                  Viceprezidents (bijušais ūdensresursu un infrastruktūras attīstības ministrs), dzimis 1955. gada 15. aprīlī

                  72.

                     Mujuru, Solomon T.R.

                     ZANU (PF) Politbiroja vecākais komitejas loceklis, dzimis 1949. gada 1. maijā

                  73.

                     Mumbengegwi, Samuel Creighton

                  Bijušais rūpniecības un starptautiskās tirdzniecības ministrs, dzimis 1942. gada 23. oktobrī

                  74.

                     Mumbengegwi, Simbarashe

                  Ārlietu ministrs, dzimis 1945. gada 20. jūlijā

                  75.

                     Murerwa, Herbert Muchemwa

                  Finanšu ministrs (bijušais augstākās un terciārās izglītības ministrs), dzimis 1941. gada 31. jūlijā

                  76.

                     Mushohwe, Christopher Chindoti

                  Transporta un komunikāciju ministrs (bijušais transporta un komunikāciju ministra vietnieks), dzimis 1954. gada 6. februārī

                  77.

                     Mutasa, Didymus Noel Edwin

                  Ministrs valsts drošības lietās (bijušais īpašo lietu ministrs prezidenta birojā antikorupcijas un antimonopola programmas lietās un bijušais Zanu (PF) Politbiroja sekretārs ārlietās), dzimis 1935. gada 27. jūlijā

                  78.

                     Mutezo, Munacho

                  Ūdensresursu un infrastruktūras attīstības ministrs

                  79.

                     Mutinhiri, Ambros (pazīstams arī kā Ambrose)

                  Jaunatnes attīstības, dzimumtiesību un nodarbinātības veicināšanas ministrs, pensionēts brigādes ģenerālis

                  80.

                     Mutiwekuziva, Kenneth Kaparadza

                  Mazo un vidējo uzņēmumu attīstības un nodarbinātības veicināšanas ministra vietnieks (bijušais mazo un vidējo uzņēmumu attīstības ministra vietnieks), dzimis 1948. gada 27. maijā

                  81.

                     Muzenda, Tsitsi V.

                     ZANU (PF) Politbiroja vecākais komitejas loceklis, dzimis 1922. gada 28. oktobrī

                  82.

                     Muzonzini, Elisha

                  Brigādes ģenerālis (bijušais Centrālās izlūkošanas organizācijas ģenerāldirektors), dzimis 1957. gada 24. jūnijā

                  83.

                     Ncube, Abedinico

                  Civildienesta, nodarbinātības un sociālās labklājības ministra vietnieks (bijušais ārlietu ministra vietnieks), dzimis 1954. gada 13. oktobrī

                  84.

                     Ndlovu, Naison K.

                     ZANU (PF) Politbiroja sekretārs ražošanas un nodarbinātības jautājumos, dzimis 1930. gada 22. oktobrī

                  85.

                     Ndlovu, Richard

                     ZANU (PF) Politbiroja komisāra vietnieks, dzimis 1942. gada 26. jūnijā

                  86.

                     Ndlovu, Sikhanyiso

                     ZANU (PF) Politbiroja sekretāra vietnieks intendantūras jautājumos, dzimis 1949. gada 20. septembrī

                  87.

                     Nguni, Sylvester

                  Lauksaimniecības ministra vietnieks, dzimis 1955. gada 4. augustā

                  88.

                     Nhema, Francis

                  Vides un tūrisma lietu ministrs, dzimis 1959. gada 17. aprīlī

                  89.

                     Nkomo, John Landa

                  Parlamenta priekšsēdētājs (bijušais īpašo lietu ministrs prezidenta birojā), dzimis 1934. gada 22. augustā

                  90.

                     Nyambuya, Michael Reuben

                  Enerģētikas un elektroenerģijas attīstības ministrs (bijušais ģenerālleitnants, gubernators Manicaland provincē), dzimis 1955. gada 23. jūlijā

                  91.

                     Nyanhongo, Magadzire Hubert

                  Transporta un komunikāciju ministra vietnieks

                  92.

                     Nyathi, George

                     ZANU (PF) Politbiroja sekretāra vietnieks zinātnes un tehnoloģijas jautājumos

                  93.

                     Nyoni, Sithembiso Gile Glad

                  Mazo un vidējo uzņēmumu attīstības un nodarbinātības veicināšanas ministrs (bijušais mazo un vidējo uzņēmumu attīstības ministrs), dzimis 1949. gada 20. septembrī

                  94.

                     Parirenyatwa, David Pagwese

                  Veselības un bērnu labklājības ministrs (bijušais ministra vietnieks), dzimis 1950. gada 2. augustā

                  95.

                     Patel, Khantibhal

                     ZANU (PF) Politbiroja sekretāra vietnieks finanšu jautājumos, dzimis 1928. gada 28. oktobrī

                  96.

                     Pote, Selina M.

                     ZANU (PF) Politbiroja sekretāra vietnieks dzimumtiesību un kultūras jautājumos

                  97.

                     Rusere, Tino

                  Kalnraktuvju un ieguves rūpniecības attīstības ministra vietnieks (bijušais ūdensresursu un infrastruktūras attīstības ministra vietnieks), dzimis 1945. gada 10. maijā

                  98.

                     Sakabuya, Morris

                  Pašvaldību, valsts pasūtījuma un pilsētu attīstības ministra vietnieks

                  99.

                     Sakupwanya, Stanley

                     ZANU (PF) Politbiroja sekretāra vietnieks veselības un bērnu labklājības jautājumos

                  100.

                     Samkange, Nelson Tapera Crispen

                     Mashonaland West apgabala gubernators

                  101.

                     Sandi vai Sachi, E. (?)

                     ZANU (PF) Politbiroja sekretāra vietnieks sieviešu tiesību jautājumos

                  102.

                     Savanhu, Tendai

                     ZANU (PF) sekretāra vietnieks transporta un sociālās labklājības jautājumos, dzimis 1968. gada 21. martā

                  103.

                     Sekeramayi, Sydney (pazīstams arī kā Sidney) Tigere

                  Aizsardzības ministrs, dzimis 1944. gada 30. martā

                  104.

                     Sekeremayi, Lovemore

                  Galvenā par vēlēšanām atbildīgā amatpersona

                  105.

                     Shamu, Webster

                  Politikas īstenošanas valsts ministrs (bijušais valsts ministrs prezidenta birojā politikas īstenošanas lietās), dzimis 1945. gada 6. jūnijā

                  106.

                     Shamuyarira, Nathan Marwirakuwa

                     ZANU (PF) Politbiroja sekretārs informācijas un publicitātes jautājumos, dzimis 1928. gada 29. septembrī

                  107.

                     Shiri, Perence

                  Ģenerālis (gaisa spēkos), dzimis 1955. gada 1. novembrī

                  108.

                     Shumba, Isaiah Masvayamwando

                  Izglītības, sporta un kultūras ministra vietnieks, dzimis 1949. gada 3. janvārī

                  109.

                     Sibanda, Jabulani

                  Bijušais Nacionālās kara veterānu asociācijas priekšsēdētājs, dzimis 1970. gada 31. decembrī

                  110.

                     Sibanda, Misheck Julius Mpande

                  Kabineta sekretārs (amata pārņēmējs no Nr. 117 Charles Utete), dzimis 1949. gada 3. maijā

                  111.

                     Sibanda, Phillip Valerio (pazīstams arī kā Valentine)

                  Zimbabves valsts armijas komandieris, ģenerālleitnants, dzimis 1956. gada 25. augustā

                  112.

                     Sikosana, Absolom

                     ZANU (PF) Politbiroja sekretārs jaunatnes jautājumos

                  113.

                     Stamps, Timothy

                  Padomnieks veselības jautājumos prezidenta birojā, dzimis 1936. gada 15. oktobrī

                  114.

                     Tawengwa, Solomon Chirume

                     ZANU (PF) Politbiroja sekretāra vietnieks finanšu jautājumos, dzimis 1940. gada 15. jūnijā

                  115.

                     Tungamirai, Josiah T.

                  Valsts ministrs pamatiedzīvotāju un to pilnvarošanas jautājumos, pensionēts gaisa spēku ģenerālis (bijušais ZANU (PF) Politbiroja sekretārs pilnvarošanas un iedzimto jautājumos), dzimis 1948. gada 8. oktobrī

                  116.

                     Udenge, Samuel

                  Ekonomiskās attīstības ministra vietnieks

                  117.

                     Utete, Charles

                  Prezidentālās zemes pārskatīšanas komitejas priekšsēdētājs (bijušais kabineta sekretārs), dzimis 1938. gada 30. oktobrī

                  118.

                     Zimonte, Paradzai

                  Cietumu direktors, dzimis 1947. gada 4. martā

                  119.

                     Zhuwao, Patrick

                  Zinātnes un tehnoloģiju ministra vietnieks (NB. Mugabe brāļa vai māsas dēls)

                  120.

                     Zvinavashe, Vitalis

                  Pensionēts ģenerālis (bijušais aizsardzības personāla štāba priekšnieks), dzimis 1943. gada 27. septembrī


title: 2010/112/CFSP: Padomes Lēmums 2010/112/KĀDP ( 2010. gada 22. februāris ), ar ko pagarina pilnvaras Eiropas Savienības īpašajam pārstāvim Vidusāzijā

text:
               23.2.2010

               LV

               Eiropas Savienības Oficiālais Vēstnesis

               L 46/27

         PADOMES LĒMUMS 2010/112/KĀDP
   (2010. gada 22. februāris),
   ar ko pagarina pilnvaras Eiropas Savienības īpašajam pārstāvim Vidusāzijā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 31. panta 2. punktu un 33. pantu,
   ņemot vērā priekšlikumu, ar ko nākusi klajā Savienības Augstā pārstāve ārlietās un drošības politikas jautājumos,
   tā kā:

               (1)

               Padome 2006. gada 5. oktobrī pieņēma Lēmumu 2006/670/KĀDP (1), ar ko Pierre MOREL kungu iecēla par Eiropas Savienības īpašo pārstāvi (ESĪP) Vidusāzijā.

               (2)

               Padome 2009. gada 16. februārī pieņēma Vienoto rīcību 2009/130/KĀDP (2), izdarot grozījumus ESĪP pilnvarās un pagarinot tās līdz 2010. gada 28. februārim.

               (3)

               ESĪP pilnvaras būtu jāpagarina līdz 2010. gada 31. augustam. Tomēr ESĪP pilnvaras var beigties ātrāk, ja Padome pieņemtu tādu lēmumu pēc Savienības Augstās pārstāves ārlietās un drošības politikas jautājumos (AP) ieteikuma, kad būtu stājies spēkā lēmums, ar ko izveido Eiropas Ārējās darbības dienestu.

               (4)

               ESĪP īstenos pilnvaras situācijā, kas var pasliktināties un varētu kaitēt Līguma 21. pantā izklāstītajiem kopējās ārpolitikas un drošības politikas mērķiem,

         IR PIEŅĒMUSI ŠO LĒMUMU.
   1. pants
   Eiropas Savienības īpašais pārstāvis
   Ar šo Eiropas Savienības īpašā pārstāvja (ESĪP) Vidusāzijā Pierre MOREL kunga pilnvaras tiek pagarinātas līdz 2010. gada 31. augustam. ESĪP pilnvaras var beigties ātrāk, ja Padome pieņemtu tādu lēmumu pēc AP ieteikuma, kad būtu stājies spēkā lēmums, ar ko izveido Eiropas Ārējās darbības dienestu.
   2. pants
   Politikas mērķi
   ESĪP pilnvaru pamatā ir Savienības politikas mērķi Vidusāzijā. Šie mērķi ietver:

               a)

               veicināt labas un ciešas Vidusāzijas un Savienības attiecības, pamatojoties uz kopējām vērtībām un interesēm, kā izklāstīts attiecīgos nolīgumos;

               b)

               sekmēt stabilitāti un valstu sadarbību minētajā reģionā;

               c)

               stiprināt demokrātiju, tiesiskumu, labu pārvaldību, kā arī cilvēktiesību un pamatbrīvību ievērošanu Vidusāzijā;

               d)

               pievērsties galveno risku novēršanai, īpaši – risināt konkrētas problēmas, kas varētu tieši skart Eiropu;

               e)

               stiprināt Savienības darbību efektivitāti un pamanāmību minētajā reģionā, tostarp izvēršot ciešāku koordināciju ar citiem attiecīgiem partneriem un starptautiskajām organizācijām, piemēram, ar EDSO.

         3. pants
   Pilnvaras
   1.   Lai sasniegtu politikas mērķus, ESĪP ir pilnvarots:

               a)

               Vidusāzijā veicināt visu Savienības politikas aspektu koordināciju, lai minētajā reģionā nodrošinātu Savienības ārējo darbību konsekvenci;

               b)

               Savienības Augstā pārstāvja ārlietās un drošības politikas jautājumos (AP) vārdā un saskaņā ar viņa pilnvarām līdz ar Komisiju pārraudzīt, kā rit ES un Vidusāzijas jauno partnerattiecību stratēģijas īstenošana, sniegt ieteikumus un regulārus pārskatus attiecīgām Padomes struktūrām;

               c)

               palīdzēt Padomei arī turpmāk attīstīt plašu politiku attiecībā uz Vidusāziju;

               d)

               rūpīgi novērot Vidusāzijas politiskos notikumus, attīstot un uzturot ciešus kontaktus ar valdībām, parlamentiem, tiesu iestādēm, pilsonisko sabiedrību un plašsaziņas līdzekļiem;

               e)

               atbalstīt Kazahstānas, Kirgizstānas Republikas, Tadžikistānas un Uzbekistānas sadarbību, risinot reģiona jautājumus, kas izraisa kopīgu ieinteresētību;

               f)

               izvērst attiecīgus kontaktus un sadarbību ar galvenajiem ieinteresētajiem darbību veicējiem reģionā, kā arī ar visām attiecīgām reģionālām un starptautiskām organizācijām, tostarp Šanhajas Sadarbības organizāciju (Shanghai Cooperation Organisation – SCO), Eirāzijas Ekonomikas kopienu (EURASEC), Āzijas sadarbības un uzticības veicināšanas pasākumu konferenci (Conference on Interaction and Confidence-Building Measures in Asia – CICA), Kolektīvās drošības līguma organizāciju (Collective Security Treaty Organisation – CSTO), Vidusāzijas reģiona ekonomiskās sadarbības programmu (Central Asia Regional Economic Cooperation Program – CAREC) un Vidusāzijas Reģiona informācijas un koordinācijas centru (Central Asian Regional Information and Coordination Centre – CARICC);

               g)

               sekmēt ES politikas cilvēktiesību jomā un ES pamatnostādņu cilvēktiesību jomā īstenošanu, konkrēti attiecībā uz bērniem un sievietēm konfliktu skartās zonās, īpaši pārraugot jaunākos notikumus minētajā jomā un risinot ar tiem saistītas problēmas;

               h)

               cieši sadarbojoties ar EDSO, veicināt konfliktu novēršanu un atrisināšanu, attīstot kontaktus ar iestādēm un citiem vietējiem darbību veicējiem (NVO, politiskām partijām, minoritātēm, reliģiskām grupām un to vadītājiem);

               i)

               dot ieguldījumu ar Vidusāziju saistītu KĀDP energodrošības aspektu, ar narkotiku tirdzniecības apkarošanu un ūdens resursu apsaimniekošanu saistītu aspektu formulēšanā.

         2.   ESĪP atbalsta AP darbu un pārlūko visas Savienības darbības reģionā.
   4. pants
   Pilnvaru īstenošana
   1.   ESĪP ir atbildīgs par pilnvaru īstenošanu AP pakļautībā.
   2.   Politikas un drošības komiteja (PDK) uztur privileģētus sakarus ar ESĪP un ir galvenais kontaktpunkts sakariem ar Padomi. PDK saskaņā ar pilnvarām, neskarot AP pilnvaras, dod ESĪP stratēģiskas norādes un politisku virzību.
   5. pants
   Finansējums
   1.   ESĪP pilnvaru īstenošanas izdevumiem paredzētā finanšu atsauces summa laikposmam no 2010. gada 1. marta līdz 2010. gada 31. augustam ir EUR 800 000.
   2.   Izdevumus, ko finansē no 1. punktā paredzētās summas, var veikt no 2010. gada 1. marta. Izdevumus pārvalda saskaņā ar procedūrām un noteikumiem, ko piemēro Savienības vispārējam budžetam.
   3.   Izdevumu pārvaldību veic, pamatojoties uz līgumu starp ESĪP un Komisiju. ESĪP sniedz Komisijai pārskatu par visiem izdevumiem.
   6. pants
   Komandas izveide un tās sastāvs
   1.   ESĪP saskaņā ar savām pilnvarām un atbilstīgajiem pieejamajiem finanšu līdzekļiem ir atbildīgs par savas komandas izveidi. Komandā iekļauj personas, kam, kā pilnvarās paredzēts, ir īpašas zināšanas konkrētos politikas jautājumos. ESĪP operatīvi informē Padomi un Komisiju par komandas sastāvu.
   2.   Dalībvalstis un Savienības iestādes var ierosināt personāla norīkošanu darbā pie ESĪP. Atalgojumu personālam, ko kāda dalībvalsts vai Savienības iestāde norīko darbā pie ESĪP, maksā attiecīgā dalībvalsts vai Savienības iestāde. Darbā pie ESĪP var nosūtīt arī ekspertus, ko dalībvalstis ir norīkojušas darbā uz Padomes Ģenerālsekretariātu. Starptautiskajiem personāla līgumdarbiniekiem ir kādas dalībvalsts valstspiederība.
   3.   Norīkotais personāls turpina būt nosūtītājas valsts vai Savienības nosūtītājas iestādes administratīvā pakļautībā, un tas veic savus pienākumus un darbojas ESĪP pilnvaru interesēs.
   7. pants
   ESĪP un viņa personāla privilēģijas un imunitāte
   Par privilēģijām, imunitāti un citām garantijām, kas ir vajadzīgas ESĪP un viņa personāla locekļu misijas veikšanai un sekmīgai norisei, attiecīgi vienojas ar uzņēmēju pusi/uzņēmējām pusēm. Šajā nolūkā dalībvalstis un Komisija sniedz visu vajadzīgo atbalstu.
   8. pants
   Klasificētas ES informācijas drošība
   ESĪP un viņa komandas locekļi ievēro drošības principus un minimālos standartus, kas ir noteikti Padomes Lēmumā 2001/264/EK (2001. gada 19. marts), ar ko pieņem Padomes drošības reglamentu (3), jo īpaši rīkojoties ar klasificētu ES informāciju.
   9. pants
   Piekļuve informācijai un materiāli tehniskais atbalsts
   1.   Dalībvalstis, Komisija un Padomes Ģenerālsekretariāts nodrošina, ka ESĪP var piekļūt jebkurai atbilstīgai informācijai.
   2.   Savienības delegācijas un/vai dalībvalstis attiecīgā gadījumā nodrošina materiāli tehnisko atbalstu reģionā.
   10. pants
   Drošība
   Saskaņā ar Savienības politiku par tāda Savienības personāla drošību, kas izvietots ārpus tās, lai veiktu operatīvas darbības saskaņā ar Līguma V sadaļu, ESĪP saskaņā ar savām pilnvarām un drošības situāciju ģeogrāfiskajā teritorijā, par ko viņš ir atbildīgs, veic visus praktiski iespējamos pasākumus visa viņa tiešā pakļautībā esošā personāla drošībai, jo īpaši:

               a)

               izstrādājot konkrētai misijai drošības plānu, kura pamatā ir Padomes Ģenerālsekretariāta norādes, ietverot tai pielāgotus fiziskus, organizatoriskus un procesuālus drošības pasākumus, reglamentējot personāla drošu pārvietošanos uz misijas teritoriju un drošu pārvietošanos tajā, kā arī drošības pārkāpumu novēršanu un plānus ārkārtas situācijām un misijas evakuācijai;

               b)

               nodrošinot, ka visam personālam, kas izvietots ārpus Savienības, ir augsta riska apdrošināšana atbilstīgi apstākļiem misijas teritorijā;

               c)

               nodrošinot, ka visi komandas locekļi, ko izvieto ārpus Savienības, tostarp vietējie līgumdarbinieki, pirms vai pēc ierašanās misijas teritorijā ir piedalījušies atbilstīgās drošības apmācībās, kuru pamatā ir riska klasifikācija, ko misijas teritorijai piešķīris Padomes Ģenerālsekretariāts;

               d)

               nodrošinot, ka tiek īstenoti visi saskaņotie ieteikumi, kas sniegti pēc regulāra drošības izvērtējuma, un – saistībā ar vidusposma ziņojumiem un pārskata ziņojumu par pilnvaru īstenošanu – rakstiski ziņojot AP, Padomei un Komisijai par šo ieteikumu īstenošanu un citiem drošības jautājumiem.

         11. pants
   Ziņošana
   ESĪP regulāri sniedz mutiskus un rakstiskus ziņojumus AP un PDK. Vajadzības gadījumā ESĪP ziņojumus sniedz arī Padomes darba grupām. Rakstiskus ziņojumus regulāri izsūta, izmantojot COREU tīklu. Pēc AP un PDK ieteikuma ESĪP var sniegt ziņojumus arī Ārlietu padomei.
   12. pants
   Koordinācija
   1.   ESĪP veicina vispārēju Savienības politikas koordināciju. Viņš palīdz nodrošināt, lai visi Savienības instrumenti misijas norises vietā būtu saskaņoti Savienības politisko mērķu sasniegšanas nolūkā. ESĪP darbības koordinē ar Komisijas darbībām, kā arī ar darbībām, ko veic ESĪP Afganistānā. ESĪP regulāri sniedz informatīvus ziņojumus dalībvalstu pārstāvniecībām un Savienības delegācijām.
   2.   Misijas norises vietā ESĪP uztur ciešu saikni ar Savienības delegāciju vadītājiem un dalībvalstu pārstāvniecību vadītājiem. Viņi dara visu iespējamo, lai palīdzētu ESĪP īstenot pilnvaras. ESĪP uztur saikni arī ar citām starptautiskajām un reģionālajām struktūrām attiecīgajā teritorijā.
   13. pants
   Pārskatīšana
   Šā lēmuma īstenošanu un tā saderību ar citām Savienības darbībām reģionā regulāri pārskata. ESĪP pilnvaru termiņa beigās iesniedz pilnvaru īstenošanas pārskata ziņojumu AP, Padomei un Komisijai.
   14. pants
   Stāšanās spēkā
   Šis lēmums stājas spēkā tā pieņemšanas dienā.
   To piemēro no 2010. gada 1. marta.
   15. pants
   Publicēšana
   Šo lēmumu publicē Eiropas Savienības Oficiālajā Vēstnesī.

      Briselē, 2010. gada 22. februārī

            Padomes vārdā –

            priekšsēdētāja

         C. ASHTON

      (1)  OV L 275, 6.10.2006., 65. lpp.

      (2)  OV L 46, 17.2.2009., 43. lpp.

      (3)  OV L 101, 11.4.2001., 1. lpp.


title: Eiropas Parlamenta un Padomes Lēmums Nr. 786/2004/EK (2004. gada 21. aprīlis), ar ko groza Lēmumus Nr. 1720/1999/EK, Nr. 253/2000/EK, Nr. 508/2000/EK, Nr. 1031/2000/EK, Nr. 1445/2000/EK, Nr. 163/2001/EK, Nr. 1411/2001/EK, Nr. 50/2002/EK, Nr. 466/2002/EK, Nr. 1145/2002/EK, Nr. 1513/2002/EK, Nr. 1786/2002/EK, Nr. 291/2003/EK un Nr. 20/2004/EK, lai pielāgotu pamatsummas, ņemot vērā Eiropas Savienības paplašināšanu

text:
Svarīgs juridisks paziņojums

|

32004D0786

Oficiālais Vēstnesis L 138 , 30/04/2004 Lpp. 0007 - 0011

		Eiropas Parlamenta un Padomes Lēmums Nr. 786/2004/EK(2004. gada 21. aprīlis),ar ko groza Lēmumus Nr. 1720/1999/EK, Nr. 253/2000/EK, Nr. 508/2000/EK, Nr. 1031/2000/EK, Nr. 1445/2000/EK, Nr. 163/2001/EK, Nr. 1411/2001/EK, Nr. 50/2002/EK, Nr. 466/2002/EK, Nr. 1145/2002/EK, Nr. 1513/2002/EK, Nr. 1786/2002/EK, Nr. 291/2003/EK un Nr. 20/2004/EK, lai pielāgotu pamatsummas, ņemot vērā Eiropas Savienības paplašināšanuEIROPAS PARLAMENTS UN EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 129. pantu, 137. panta 2. punktu, 149. pantu, 150. pantu, 151. panta 5. punktu, 152. pantu, 153. pantu, 156. pantu, 166. panta 1. punktu, 175. panta 1. punktu un 285. pantu,ņemot vērā Komisijas priekšlikumu,ņemot vērā Eiropas Ekonomikas un sociālo lietu komitejas atzinumu,apspriedušies ar Reģionu komiteju,saskaņā ar Līguma 251. pantā izklāstīto procedūru [1],tā kā:Lai ņemtu vērā Eiropas Savienības paplašināšanu, pamatsummas, respektīvi, maksimālā kopējā summa, jāpielāgo šādos Eiropas Parlamenta un Padomes lēmumos:- 1999. gada 12. jūlija Lēmums Nr. 1720/1999/EK par vairāku darbību un pasākumu pieņemšanu, lai nodrošinātu to, ka Eiropas komunikāciju tīkli elektroniskai datu apmaiņai starp pārvaldes iestādēm (IDA) ir savietojami un pieejami [2],- 2000. gada 24. janvāra Lēmums Nr. 253/2000/EK par otrā posma izveidi Kopienas rīcības programmai izglītības jomā "Socrates" [3],- 2000. gada 14. februāra Lēmums Nr. 508/2000/EK par programmas "Kultūra 2000" izveidi [4],- 2000. gada 13. aprīļa Lēmums Nr. 1031/2000/EK par Kopienas rīcības programmas "Jaunatne" izveidi [5],- 2000. gada 22. maija Lēmums Nr. 1445/2000/EK par nomērīšanas no gaisa un attālās izpētes metožu piemērošanu lauksaimniecības statistikā par 1999. līdz 2003. gadu [6],- 2001. gada 19. janvāra Lēmums Nr. 163/2001/EK par to, kā īstenot Eiropas audiovizuālo programmu nozares speciālistiem domāto mācību programmu (MEDIA–Training) (2001. līdz 2005. gads) [7],- 2001. gada 27. jūnija Lēmums Nr. 1411/2001/EK par Kopienas sadarbības shēmu, kas veicina pilsētu pastāvīgu attīstību [8],- 2001. gada 7. decembra Lēmums Nr. 50/2002/EK par Kopienas rīcības programmas izveidi, lai veicinātu dalībvalstu sadarbību sociālās atstumtības apkarošanā [9],- 2002. gada 1. marta Lēmums Nr. 466/2002/EK, ar ko paredz Kopienas rīcības programmu to nevalstisko organizāciju veicināšanai, kuru galvenā darbības joma ir vides aizsardzība [10],- 2002. gada 10. jūnija Lēmums Nr. 1145/2002/EK par Kopienas veicināšanas pasākumiem nodarbinātības jomā [11],- 2002. gada 27. jūnija Lēmums Nr. 1513/2002/EK par Eiropas Kopienas sesto pētniecības, tehnoloģiju attīstības un demonstrējumu pamatprogrammu, kas veicina Eiropas pētniecības telpas izveidi un jauninājumu ieviešanu (no 2002. līdz 2006. gadam) [12]; pielāgotajai summai jāattiecas uz visu pamatprogrammā paredzēto darbību īstenošanu saskaņā ar Līguma 166. panta 3. punktu,- 2002. gada 23. septembra Lēmums Nr. 1786/2002/EK par Kopienas rīcības programmas pieņemšanu sabiedrības veselības aizsardzības jomā (no 2003. gada līdz 2008. gadam) [13],- 2003. gada 6. februāra Lēmums Nr. 291/2003/EK, ar ko 2004. gadu nosaka par Eiropas Izglītības sporta gadu [14],- 2003. gada 8. decembra Lēmums Nr. 20/2004/EK, ar ko izveido vispārēju sistēmu Kopienas rīcību finansēšanai, atbalstot patērētāju aizsardzības politiku no 2004. gada līdz 2007. gadam [15],IR VIENOJUŠIES PAR TURPMĀKO.1. pantsLēmuma Nr. 1720/1999/EK 15. pantu aizstāj ar šādu:"15. pantsFinansējums1. Finanšu asignējums Kopienas rīcībai saskaņā ar šo lēmumu laika posmam no 2002. gada līdz 2004. gadam ir 34,9 miljoni EUR.2. Budžeta lēmējinstitūcija apstiprina gada apropriācijas saskaņā ar finanšu plānu."2. pantsLēmuma Nr. 253/2000/EK 10. panta 1. punktu aizstāj ar šādu:"1. Ar šo finanšu asignējumu šīs programmas īstenošanai 1. pantā minētajam laika posmam nosaka 2060 miljonu EUR apmērā."3. pantsLēmuma Nr. 508/2000/EK 3. pantu groza šādi.1. Virsrakstu "Budžets" aizstāj ar virsrakstu "Finansējums".2. Pirmo daļu aizstāj ar šādu:"Ar šo finanšu asignējumu programmas "Kultūra 2000" īstenošanai 1. pantā minētajam laika posmam nosaka 170,7 miljonu EUR apmērā."4. pantsLēmuma Nr. 1031/2000/EK 9. panta 1. punktu aizstāj ar šādu:"1. Ar šo finanšu asignējumu šīs programmas īstenošanai 1. pantā minētajam laika posmam nosaka 605 miljonu EUR apmērā."5. pantsLēmuma Nr. 1445/2000/EK 3. panta pirmo daļu aizstāj ar šādu:"Ar šo finanšu asignējumu šīs programmas īstenošanai laika posmam no 2004. gada līdz 2007. gadam nosaka 14,75 miljonu EUR apmērā. Laika posmam līdz 2006. gada 31. decembrim finanšu asignējums ir 11 miljoni EUR. Par laika posmu, kas sākas 2007. gada 1. janvārī, piedāvāto summu uzskata par apstiprinātu, ja attiecībā uz konkrēto posmu tā atbilst finanšu plānam, kas ir spēkā attiecībā uz laika posmu, kas sākas 2007. gada 1. janvārī."6. pantsLēmuma Nr. 163/2001/EK 4. panta 5. punktu aizstāj ar šādu:"5. Ar šo finanšu asignējumu šīs programmas īstenošanai 1. pantā minētajam laika posmam nosaka 52 miljonu EUR apmērā."7. pantsLēmuma Nr. 1411/2001/EK 6. panta 1. punkta pirmo daļu aizstāj ar šādu:"1. Šī sadarbības shēma sākas 2001. gada 1. janvārī un beidzas 2004. gada 31. decembrī. Finanšu asignējums šīs sadarbības shēmas īstenošanai laika posmam no 2001. gada līdz 2004. gadam ir 14,8 miljoni EUR."8. pantsLēmuma Nr. 50/2002/EK 6. panta 1. punktu aizstāj ar šādu:"1. Ar šo finanšu asignējumu šīs programmas īstenošanai 1. pantā minētajam laika posmam nosaka 85,04 miljonu EUR apmērā, ieskaitot tehniskos un administratīvos izdevumus."9. pantsLēmuma Nr. 466/2002/EK 7. panta 2. punktu aizstāj ar šādu:"2. Ar šo finanšu asignējumu šīs programmas īstenošanai laika posmam no 2002. gada līdz 2006. gadam nosaka 34,3 miljonu EUR apmērā."10. pantsLēmuma Nr. 1145/2002/EK 12. panta 1. punktu aizstāj ar šādu:"1. Finanšu asignējums šajā lēmumā minēto Kopienas darbību īstenošanai laika posmam no 2002. gada 1. janvāra līdz 2006. gada 31. decembrim ir 62,3 miljoni EUR."11. pantsLēmumu Nr. 1513/2002/EK ar šo groza šādi:1. Tā 2. panta 1. punktu aizstāj ar šādu:"1. Maksimālā kopējā summa Kopienas finansiālajai līdzdalībai sestajā pamatprogrammā kopumā ir 17883 miljoni EUR. Katras darbības finansējuma īpatsvars noteikts II pielikumā."2. Lēmuma II pielikumu aizstāj ar šā lēmuma pielikuma tekstu.12. pantsLēmuma Nr. 1786/2002/EK 7. panta 1. punkta pirmo daļu aizstāj ar šādu:"1. Ar šo finanšu asignējumu programmas īstenošanai 1. pantā norādītajam laika posmam nosaka 353,77 miljonu EUR apmērā. Laika posmam līdz 2006. gada 31. decembrim finansējums ir 227,51 miljoni EUR.Par laika posmu, kas sākas 2007. gada 1. janvārī, piedāvāto summu uzskata par apstiprinātu, ja attiecībā uz konkrēto posmu tā atbilst finanšu plānam, kas ir spēkā attiecībā uz laika posmu, kas sākas 2007. gada 1. janvārī."13. pantsLēmuma Nr. 291/2003/EK 10. pantu groza šādi.1. Virsrakstu "Budžets" aizstāj ar virsrakstu "Finansējums".2. Panta 1. punktu aizstāj ar šādu:"1. Ar šo finanšu asignējumu šā lēmuma īstenošanai nosaka 12,1 miljona EUR apmērā."14. pantsLēmuma Nr. 20/2004/EK 5. panta 1. un 2. punktu aizstāj ar šādiem punktiem:"1. Finanšu asignējumu šā lēmuma īstenošanai laika posmam no 2004. gada 1. janvāra līdz 2007. gada 31. decembrim nosaka 81,8 miljonu EUR apmērā, no kuriem 60,6 miljoni EUR ir laika posmam līdz 2006. gada 31. decembrim.2. Par laika posmu, kas sākas 2007. gada 1. janvārī, piedāvāto summu uzskata par apstiprinātu, ja attiecībā uz konkrēto posmu tā atbilst finanšu plānam, kas ir spēkā attiecībā uz laika posmu, kas sākas 2007. gada 1. janvārī."15. pantsŠis lēmums stājas spēkā dienā, kad to publicē Eiropas Savienības Oficiālajā Vēstnesī.Strasbūrā, 2004. gada 21. aprīlīEiropas Parlamenta vārdā —priekšsēdētājsP. CoxPadomes vārdā —priekšsēdētājsD. Roche[1] Eiropas Parlamenta 2004. gada 9. marta Atzinums (Oficiālajā Vēstnesī vēl nav publicēts) un Padomes 2004. gada 5. aprīļa Lēmums.[2] OV L 203, 3.8.1999., 9. lpp. Lēmumā grozījumi izdarīti ar Lēmumu Nr. 2045/2002/EK (OV L 316, 20.11.2002., 1. lpp.).[3] OV L 28, 3.2.2000., 1. lpp. Lēmumā grozījumi izdarīti ar Lēmumu Nr. 451/2003/EK (OV L 69, 13.3.2003., 6. lpp.).[4] OV L 63, 10.3.2000., 1. lpp. Lēmumā grozījumi izdarīti ar Lēmumu Nr. 626/2004/EK (OV L 99, 3.4.2004., 3. lpp.).[5] OV L 117, 18.5.2000., 1. lpp.[6] OV L 163, 4.7.2000., 1. lpp. Lēmumā grozījumi izdarīti ar Lēmumu Nr. 2066/2003/EK (OV L 309, 26.11.2003., 9. lpp.).[7] OV L 26, 27.1.2001., 1. lpp.[8] OV L 191, 13.7.2001., 1. lpp.[9] OV L 10, 12.1.2002., 1. lpp. Lēmumā grozījumi izdarīti ar 2003. gada Pievienošanās aktu.[10] OV L 75, 16.3.2002., 1. lpp.[11] OV L 170, 29.6.2002., 1. lpp.[12] OV L 232, 29.8.2002., 1. lpp.[13] OV L 271, 9.10.2002., 1. lpp.[14] OV L 43, 18.2.2003., 1. lpp.[15] OV L 5, 9.1.2004., 1. lpp.--------------------------------------------------PIELIKUMS"II PIELIKUMSMAKSIMĀLĀ KOPĒJĀ SUMMA, ATTIECĪGĀS DAĻAS UN PAREDZAMAIS SADALĪJUMSMaksimālā kopējā finanšu summa un attiecīgās paredzamās daļas dažādajām darbībām, kā minēts Līguma 164. pantā, ir šādas:(miljoni EUR) |Pirmā darbība | 15174 |Otrā darbība | 658 |Trešā darbība | 319 |Ceturtā darbība | 1732 |Maksimālā kopējā summa | 17883 |(miljoni EUR) |1. Kopienas pētniecības koncentrēšana un integrācija | | | 14682 |Tematiskās prioritātes | | 12438 | |Zinātnes par dzīvību, genomika un biotehnoloģija veselībai | 2514 | | |– attīstīta genomika un tās piemērošana veselībai | 1209 | | |– nopietnu slimību apkarošana | 1305 | | |Informācijas sabiedrības tehnoloģijas | 3984 | | |Nanotehnoloģijas un nanozinātnes, ar zinātnes atziņām pamatoti daudzfunkcionāli materiāli un jauni ražošanas procesi un iekārtas | 1429 | | |Aeronautika un kosmoss | 1182 | | |Pārtikas kvalitāte un nekaitīgums | 753 | | |Noturīga attīstība, globālās izmaiņas un ekosistēmas | 2329 | | |– noturīgas enerģētikas sistēmas | 890 | | |– pastāvīgs virszemes transports | 670 | | |– globālās izmaiņas un ekosistēmas | 769 | | |Iedzīvotāji un ar zinātnes atziņām pamatotas sabiedrības pārvalde | 247 | | |Īpašas darbības, kas ietver plašāku pētniecības jomu | | 1409 | |Atbalsts politikai un zinātnisko un tehnoloģisko vajadzību prognozēšana | 590 | | |Horizontālās pētniecības darbības, kurās iesaistīti MVU | 473 | | |Īpaši pasākumi starptautiskās sadarbības atbalstīšanai | 346 | | |Kopīgā pētniecības centra nenukleāras darbības | | 835 | |2. Eiropas pētniecības telpas strukturēšana | | | 2854 |Pētniecība un jauninājumi | 319 | | |Cilvēkresursi | 1732 | | |Pētniecības infrastruktūra | 715 | | |Zinātne un sabiedrība | 88 | | |3. Eiropas pētniecības telpas pamatu stiprināšana | | | 347 |Atbalsts darbību koordinēšanai | 292 | | |Atbalsts saskaņotajai politikas izstrādei | 55 | | |Kopā | 17883 |"--------------------------------------------------


title: 2008/184/EK: Padomes Lēmums ( 2008. gada 29. februāris ) par jauna Eiropas Kopienu Komisijas locekļa iecelšanu

text:
               4.3.2008

               LV

               Eiropas Savienības Oficiālais Vēstnesis

               L 59/18

      PADOMES LĒMUMS

   (2008. gada 29. februāris)
   par jauna Eiropas Kopienu Komisijas locekļa iecelšanu
   (2008/184/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 215. panta otro daļu,
   ņemot vērā Eiropas Atomenerģijas kopienas dibināšanas līgumu un jo īpaši tā 128. panta otro daļu,
   tā kā:

      Markos KYPRIANOU kungs, izmantojot 2008. gada 28. februāra vēstuli un to precizējot 2008. gada 29. februāra vēstulē, ir atkāpies no Komisijas locekļa amata sākot no 2008. gada 2. marta pusnakts. Tāpēc uz atlikušo pilnvaru laiku ir jāieceļ viņa aizvietotājs,
   IR PIEŅĒMUSI ŠO LĒMUMU.
   1. pants
   Ar šo Androula VASSILIOU kundze ir iecelta par Komisijas locekli laikposmam no 2008. gada 3. marta līdz 2009. gada 31. oktobrim.
   2. pants
   Šis lēmums stājas spēkā 2008. gada 3. martā.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2008. gada 29. februārī

            Padomes vārdā —

            Priekšsēdētājs

         M. COTMAN